16/12/2009 | Administración LocalMunicipal
Cambre
Aprobación definitiva de modificación de ordenanzas fiscais para o ano 2010

Anuncio Transcorrido o prazo de exposición ao público dos acordos de aprobación provisional de modificación das ordenanzas fiscais para o ano 2010, adoptados polo Pleno da Corporación en sesión ordinaria de data 29 de outubro de 2009 e publicados no boletín oficial da provincia de 3 de novembro de 2009, non se presentaron reclamacións contra os mesmos. Por isto, de conformidade co establecido no artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, quedan definitivamente aprobados os devanditos acordos. As citadas modificacións comezarán a aplicarse a partir do día 1 de xaneiro do ano 2010, e manteranse vixentes ata a súa modificación ou derrogación expresa. As ordenanzas fiscais vixentes na actualidade non sinaladas nos acordos precedentes continuaran vixentes ata que non se acorde a súa modificación ou derrogación. Contra ditos acordos, os interesados poderán interpoñer recurso contencioso-administrativo no prazo de dous meses contados dende o día seguinte ó da publicación destes acordos no Boletín Oficial da Provincia. En cumprimento do disposto polo artigo 17.4 do Real decreto lexislativo 2/2004, faise público a continuación o texto íntegro das modificacións das devanditas ordenanzas: - Ordenanza fiscal n.º 14, reguladora da taxa pola utilización das instalacións deportivas municipais e pola prestación de servicios deportivos. Modifícase a presente ordenanza fiscal, quedando como segue: Ó amparo do previsto nos artigos 57 e 20, epígrafes 1 e 4. o) do Real decreto lexislativo 2/2004, de 5 de marzo, e de conformidade co que dispoñen os artigos 15 a 19 de dito texto legal, este Concello establece a “taxa pola utilización das instalacións deportivas municipais”, que se rexerá pola presente ordenanza fiscal. Constitúe o feito impoñible da taxa a utilización das instalacións deportivas municipais especificados nas tarifas contidas no artigo 5º da presente ordenanza. Son suxeitos pasivos da taxa, en concepto de contribuíntes, as persoas físicas e xurídicas, así como as entidades a que se refire o artigo 35.4 da Lei xeral tributaria, que se beneficien da utilización das instalacións deportivas municipais que constitúen o feito impoñible da taxa.1. Responderán solidariamente das obrigas tributarias do suxeito pasivo tódalas persoas que sexan causantes ou colaboren na realización dunha infracción tributaria.2. Os copartícipes ou cotitulares das entidades xurídicas ou económicas a que se refire o artigo 35.4 da Lei xeral tributaria responderán solidariamente en proporción as súas respectivas participacións das obrigas tributarias de ditas entidades.3. Os administradores de persoas xurídicas que non realizaren os actos da súa incumbencia para o cumprimento das obrigas tributarias daquelas responderán subsidiariamente das débedas seguintes: a) Cando cometeran unha infracción tributaria simple, do importe da sanción. b) Cando cometeran unha infracción tributaria grave, da totalidade da débeda esixible. c) En supostos de cese das actividades da sociedade, do importe das obrigas tributarias pendentes na data de cese.4. A responsabilidade esixirase en todo caso nos termos e consonte ó procedemento previsto na Lei xeral tributaria. A contía da taxa determinarase aplicando as tarifas seguintes: Os grupos/equipos ou veciños doutros municipios terán un suplemento do 100% das tarifas polo uso das instalacións. Malia o anterior, a cota da taxa pola utilización das instalacións deportivas será cero nos seguintes supostos: a) Os actos gratuítos organizados por entidades sen fin de lucro en colaboración co Concello. b) As actividades das comunidades escolares de centros de ensino público para actos propios da súa finalidade educativa, ata un máximo de sete horas semanais por comunidade escolar. c) As competicións deportivas federadas de base e o deporte en idade escolar. d) Os adestramentos deportivos de entidades de carácter deportivo sen fin de lucro, inscritas no rexistro municipal para categorías de base ata xuvenís inclusive na proporción dunha hora por cada dous equipos e tres horas semanais como máximo. As entidades xuvenís terán unha hora semanal exenta. Outras entidades sen fin de lucro municipais, para actos non deportivos, terán que solicita-la exención presentando unha memoria explicativa da finalidade do uso. O ingreso da taxa realizarase mediante autoliquidación, no momento de solicitar a utilización das instalacións deportivas municipais, ingresando o seu importe o solicitante nas entidades bancarias colaboradoras deste Concello e sempre antes de inicia-la ocupación. As infraccións e sancións en materia tributaria rexeranse polo disposto nos artigos 178 e seguintes da Lei xeral tributaria e a súa normativa de desenvolvemento. Modifícase o artigo 5º da presente ordenanza fiscal, quedando como segue: 1.- Aplicarase unha bonificación do 100% sobre ó minimo facturable determinado para os usos domésticos a aqueles contribuíntes cuxos ingresos anuais sexan inferiores ó salario mínimo interprofesional referido a toda a unidade familiar, sempre que acrediten a súa falta de capacidade económica para o pagamento da cota correspondente, segundo informe dos servicios sociais do Concello de Cambre ó respecto. Os excesos facturaranse segundo as tarifas establecidas nos apartados 1.2 e 1.3 do epígrafe 1 do artigo seguinte. A bonificación aplicarase por primeira vez na facturación correspondente ao trimestre seguinte á do acordo de aprobación da mesma.2.- Establécese unha bonificación das cotas para o consumo doméstico da auga potable a aquelas vivendas nas que convivan máis de cinco persoas ou o titular da póliza de abono ou o seu cónxuxe, ostente a condición de titular de familia numerosa, sempre que todos os membros estean empadroados na mesma vivenda. O beneficiario da bonificación terá que ser titular da póliza de abono ó subministro da auga e estar empadroado na vivenda obxecto da bonificación. O número de fillos acreditarase mediante a presentación do carné de familia numerosa. A bonificación aplicarase por primeira vez na facturación correspondente ao trimestre seguinte á do acordo de aprobación da mesma. O importe das bonificacións será o seguinte: a) Nos abonos de vivendas habitadas por menos de oito persoas, disfrutarán dunha bonificación no prezo dos m3 consumidos no trimestre que superen os 30. Así, nestes casos aplicarase a tarifa 1. B e non a tarifa xeral. b) Cando a vivenda estea habitada por oito persoas ou máis, disfrutarán dunha bonificación no prezo dos m3 consumidos no trimestre que superen os 30. Nestes casos será de aplicación a tarifa 1. C e non a tarifa xeral.3. Durante o primeiro trimestre de cada ano, o Concello comprobará que os beneficiarios destas bonificacións seguen a reunir os requisitos necesarios para o disfrute das mesma. Para o cal os beneficiarios deberán presentar, antes do 28 de febreiro, ante o concello, a documentación acreditativa daqueles extremos tanto da súa situación familiar e de convivencia, como económica a 1 de xaneiro do ano en curso, que ocasionaron a súa concesión. De non aportar a xustificación necesaria nese termo, procederase a revocar a bonificación concedida con efectos 1 de xaneiro dese mesmo ano. Cambre, 11 de decembro de 2009 O Alcalde Antonio Varela Saavedra